《与李深梁山泊分韵得轻风生浪迟五首 其三》
宋代·刘跂

为问风多逆，舟行太缓生。渔歌不用调，水宿莫论程。

饱有雕胡饭，香无锦带羹。相看乏酒饮，愁剧似渊明。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。